Alien 4

Alien 4 on Hawkwindin albumi vuodelta 1995. == Kokoonpanomuutokset == Vuoden 1995 alussa triona jo muutaman vuoden toimineeseen yhtyeeseen liittyi vokalisti Ron Tree, joka oli laulanut eri vaihtoehto- ja ilmaisfestivaali- yhtyeissä. Näin Hawkwind sai vokalistin ja etumiehen live-konsertteihin jota sillä ei ollut ollut sitten Robert Calvertin ja Nik Turnerin aikojen. Kokoonpano teki keväällä 1995 Yhdysvaltojen ja Kanadan kiertueen ja Alien 4-albumi levytettiin saman vuoden kesällä Rockfield-studioilla Walesissa. Levytyksissä vieraili myös Tubilah Dog-yhtyeen kitaristi Jerry Richards, josta tuli vakituinen jäsen vuotta myöhemmin. == Albumin sisältö == Musiikillisesti albumi on sekoitus hard rockia ja elektronista ambient-musiikkia, jota yhtye suosi 1990-luvulla. Pariin edelliseen levyyn verrattuna hard rock-puoli on tällä albumilla suuremmassa osassa. Oman leiman albumille antaa myös Ron Treen punk-henkinen laulutyyli. Tyypillisempiä ambient-vaikutteisia instrumentaali- kappaleita albumilla ovat "Abducted", "Vega", "Journey" sekä "Kapal" kun taas rokimpaa puolta edustavat "Alien (I Am)", "Xenomorph", "Sputnik Stan" ja "Festivals". Perinteiseen Hawkwind-tyyliin albumi sisältää myös kolme uudelleennauhoitusta vanhoista kappaleista: "Death Trap" on alun perin vuoden 1978 PXR 5-albumilta, "Wastelands" vuoden 1988 The Xenon Codex-albumilta (nimellä "Wastelands Of Sleep") ja "Are You Losing Your Mind" kierrättää vuoden 1977 "The Iron Dream"-kappaleen riffiä (albumilta Quark Strangeness And Charm). == Albumin julkaisun jälkeen == Alien 4 julkaistiin lokakuussa 1995 ja se nousi Britannian albumilistalla sijalle 119. Yhtye lähti 13 konsertin Britannian kiertueelle ja teki myös 7 konsertin Euroopan kiertueen albumin promotoimiseksi. Samaan aikaan albumin kanssa julkaistiin myös Area S4-niminen EP joka sisälsi kappaleet "Alien (I Am) (Roswell Edit)", "Sputnik Stan", "Death Trap", "Wastelands" ja "Are You Losing Your Mind". Albumin ja EP:n julkaisi Emergency Broadcast System Records, jonka yhtye ja manageri Doug Smith olivat perustaneet. Atomhenge Records julkaisi albumista remasteroidun version vuonna 2010. == Kappaleet == #"Abducted" (Tree/Brock) - 2:45 #"Alien (I Am)" (Brock) - 7:46 #"Reject Your Human Touch" (Tree/Brock/Chadwick/Davey) - 2:20 #"Blue Skin" (Tree/Brock/Chadwick/Davey) - 7:07 #"Beam Me Up" (Hawkwind) - 4:11 #"Vega" (Davey) - 3:51 #"Xenomorph" (Tree/Davey) - 4:52 #"Journey" (Brock/Davey) - 3:12 #"Sputnik Stan" (Davey) - 7:03 #"Kapal" (Brock/Chadwick/Davey) - 5:11 #"Festivals" (Tait/Brock) - 6:50 #"Death Trap" (Brock/Calvert) - 3:57 #"Wastelands" (aka "Wastelands Of Sleep") (Brock) - 1:22 #"Are You Losing Your Mind?" (Tree/Brock/Chadwick/Davey) - 2:33 #"Space Sex" (Brock) - vain vinyyliversiossa ja Atomhengen CD-painoksessa == Muusikot == *Ron Tree: laulu *Dave Brock: kitara, laulu, kosketinsoittimet *Alan Davey: basso, laulu *Richard Chadwick: rummut *Jerry Richards: kitara (kappaleet 12-14) == Julkaisuhistoria == *lokakuu 1995: Emergency Broadcast System Records, UK; 2x12" vinyyli (EBSLP118), CD digipak (EBSSCD118), CD (EBSCD118) *helmikuu 2010: Atomhenge (Cherry Red) Records, ATOMCD1018, UK 2CD Luokka:Vuoden 1995 albumit Luokka:Hawkwindin albumit